“YAGONA SOLIQ TO‘LOVINING ENG KAM MIQDORI KIRITILIShI MUNOSABATI BILAN ChAKANA SAVDO KORXONALARI, XIZMAT KO‘RSATISh SOHASIDAGI MIKROFIRMALAR VA KIChIK KORXONALAR TOMONIDAN YAGONA SOLIQ TO‘LOVINI HISOBLAB ChIQARISh VA TO‘LASh TARTIBI TO‘G‘RISIDA”GI NI

O‘zbekiston Respublikasi Prezidentining 2011-yil 30-dekabrdagi PQ-1675-son “O‘zbekiston Respublikasining 2012-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2011-yil, 52-son, 351-modda) muvofiq, O‘zbekiston Respublikasi Moliya vazirligi va Davlat soliq qo‘mitasi qaror qiladilar:
 1. O‘zbekiston Respublikasi Moliya vazirligi va Davlat soliq qo‘mitasining 2010-yil 17-avgustdagi 64, 2010-34-sonli qarori (ro‘yxat raqami 2134, 2010-yil 18-avgust) (O‘zbekiston Respublikasi qonun hujjatlari to‘plami, 2010-yil, 33-son, 284-modda) bilan tasdiqlangan Yagona soliq to‘lovining eng kam miqdori kiritilishi munosabati bilan chakana savdo korxonalari, xizmat ko‘rsatish sohasidagi mikrofirmalar va kichik korxonalar tomonidan yagona soliq to‘lovini hisoblab chiqarish va to‘lash tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 5-bandda:
 quyidagi mazmundagi uchinchi xatboshi bilan to‘ldirilsin:
 “Agar soliq to‘lovchining asosiy faoliyat turi avtomobil transportida yuk tashish xizmatlari ko‘rsatish bo‘lsa, unda YSTning eng kam miqdori avtomobil transportida yuk tashishni amalga oshirayotgan yakka tartibdagi tadbirkorlar uchun o‘rnatilgan qat’iy belgilangan soliq stavkasidan kelib chiqib, har bir avtotransport vositasini hisobga olgan holda aniqlanadi”;
 uchinchi xatboshi to‘rtinchi xatboshi deb hisoblansin.
 2. 9-bandda:
 o‘n uchinchi va o‘n to‘rtinchi xatboshilardagi “6,5” raqami “4” raqami bilan almashtirilsin;
 4-misol quyidagi tahrirda bayon etilsin:
 “4-misol. Kichik korxona quyidagi faoliyat turlarini amalga oshiradi:
 avtomobil transportida yuk tashish bo‘yicha xizmatlar;
 hududiy jihatdan alohida bo‘lgan tarkibiy tuzilma tomonidan amalga oshiriladigan nooziq-ovqat mahsulotlarining — avtomobil ehtiyot qismlarining chakana savdosi.
 Yuk tashish xizmatlari ko‘rsatishdan tushgan tushumning ulushi umumiy realizatsiya hajmining 60% ini tashkil etadi. Nooziq-ovqat mahsulotlari chakana savdosidan tushgan tushumning ulushi umumiy realizatsiya hajmining 40% ini tashkil etadi.
 Ushbu korxona uchun avtomobil transportida yuk tashish xizmatlari ko‘rsatish asosiy faoliyat turidir. Ushbu faoliyat turi yakka tartibdagi tadbirkorlar tomonidan amalga oshirilishi mumkin va u bo‘yicha qat’iy belgilangan soliq stavkasi o‘rnatilgan. Ushbu holatda, butun korxona bo‘yicha to‘lanishi lozim bo‘lgan YST summasi, har bir avtotransport vositasini hisobga olgan holda avtomobil transportida yuk tashish xizmatlari ko‘rsatishni amalga oshirayotgan yakka tartibdagi tadbirkor uchun belgilangan qat’iy belgilangan soliq summasidan kam bo‘lmasligi lozim. Bunda, ushbu korxona uchun nooziq-ovqat mahsulotlari chakana savdosi asosiy faoliyat turi emasligini hisobga oladigan bo‘lsak, YSTning eng kam miqdori nooziq-ovqat mahsulotlarining chakana savdosi qismi bo‘yicha tatbiq etilmaydi.
 Masalan, korxona balansida 6 tonna yuk ko‘tarish quvvatiga ega bo‘lgan 5 ta yuk avtomobiliga ega. YSTning eng kam miqdori quyidagicha hisoblanadi:
 5 (yuk avtomobili) x EKIHning 3 baravari (8 tonnagacha yuk ko‘tarish quvvatiga ega yuk avtomobillari uchun qat’iy belgilangan soliq stavkasi EKIHning 3 baravari miqdorida belgilangan) = YSTning eng kam miqdori summasi.
 Agar korxona yuk tashish xizmatlarini qat’iy belgilangan soliq stavkalari transport vositalarining yuk ko‘tarish quvvatlariga qarab tabaqalashgan har xil yuk ko‘tarish quvvatiga ega yuk avtomobillari orqali amalga oshirayotgan bo‘lsa, YSTning eng kam miqdori har bir avtotransport vositasi uchun, yuk ko‘tarish quvvatlariga qarab, qat’iy belgilangan soliq stavkasidan kelib chiqib hisoblanadi.
 Masalan, korxona balansida 10 ta yuk avtomobillariga ega, shulardan:
 2 ta yuk avtomobili — 2 tonna yuk ko‘tarish quvvatiga ega;
 3 ta yuk avtomobili — 5 tonna yuk ko‘tarish quvvatiga ega;
 5 ta yuk avtomobili — 10 tonna yuk ko‘tarish quvvatiga ega.
 Bunday holda YSTning eng kam miqdori quyidagi tartibda hisoblanadi:
 2 (yuk avtomobili) x EKIHning 2 baravari (3 tonnagacha yuk ko‘tarish quvvatiga ega yuk avtomobillari uchun qat’iy belgilangan soliq stavkasi EKIHning 2 baravari miqdorida belgilangan) = X1; 
 3 (yuk avtomobili) x EKIHning 3 baravari (8 tonnagacha yuk ko‘tarish quvvatiga ega yuk avtomobillari uchun qat’iy belgilangan soliq stavkasi EKIHning 3 baravari miqdorida belgilangan) = X2; 
 5 (yuk avtomobili) x EKIHning 4 baravari (8 tonnadan ortiq yuk ko‘tarish quvvatiga ega yuk avtomobillari uchun qat’iy belgilangan soliq stavkasi EKIHning 4 baravari miqdorida belgilangan) = X3; 
 X1 + X2 + X3 = YSTning eng kam miqdori summasi”.
 3.12-bandning birinchi xatboshisi quyidagi tahrirda bayon etilsin:
 “Ushbu Nizom tatbiq etiladigan soliq to‘lovchilar YST hisob-kitobi bilan birga ushbu Nizomning 6-bandida ko‘rsatilgan Ma’lumotnoma-hisob-kitobni ilova qiladilar, hisobot choragi yakunlari bo‘yicha asosiy faoliyat turi avtomobil transportida yuk tashish xizmatlari ko‘rsatish bo‘lgan YST to‘lovchilari esa ushbu Nizomning 1a-ilovasida keltirilgan shaklda Ma’lumotnoma-hisob-kitobga hisobot davri uchun YSTning eng kam miqdori to‘g‘risidagi ilovani ham ilova qiladilar”.
 4. Ushbu o‘zgartirish va qo‘shimchalarning ilovasiga muvofiq 1a-ilova bilan to‘ldirilsin.